Skep ’n koel, wit KerstuinDie wit Ice Bergs-rose is nie net Suid-Afrika se gewildste roos nie, maar sal ook ‘n wenner wees in ‘n wit Kerstuin. (Foto: Life is a Garden) Tuiniers wêreldwyd weet dat wit by alles pas, want dit komplementeer en kikker die kleure van ander omringende plante in jou tuin op. Die befaamde Engelse tuinontwerper Vita Sackville-West het met hierdie kleurgier in 1930 begin toe sy die tuine by haar huis by Sissinghurst-kasteel begin versier het met ’n magdom wit blomme en plante. Dié skouspel van wit in al sy skakerings staan vandag nog net so – indien nie mooier nie – en het tuiniers oor geslagte heen geïnspireer. In enige tuin gaan alles mos maar oor kleur – die blomme, lower, erdewerk en planthouers, heinings, hekke, tuinmeubels en selfs buitenshuise kunswerke. Tuine is as’t ware ons heiligdom en dit verryk nie net die gehalte van ons lewe nie, maar verfraai ook ons huise. Wit blomme skep ŉ ambiance van koelte en rustigheid – ŉ lafenis in die somerhitte en op sy beste saans en snags as die glinsterwit ŉ helder kontras teen die donker agtergrond vorm. Indien jy jou patio of lapa eerder ná sononder en in die aand gebruik, maak seker daar is volop wit blomme en silwerblaarplante m jou kuierplek. Dit sal sonder twyfel jou buitenshuise onthaalarea opkikker en boonop ŉ lieflike Kersfeesatmosfeer skep. As jy wit blomplante soos kandelaars (agapanthus) as randversiering gebruik, skep dit die illusie van ŉ groter tuin of tuinpaadjie. (Foto: Life is a garden) Hier is ŉ paar wenke om met wit te eksperimenteer om jou tuin in ŉ koel, kalm en rustige lushof te omskep: Wit alyssum – altyd ŉ wenner as heining of as sy blomme oor mure, uit potte en blommandjies hang. (Foto: Life is a garden) Speel met skakerings van wit deur enige van die volgende plante (wat nou behoort te blom) in jou tuin te gebruik: Onthou die ferm ysbergrose – helderwit klim- en klusterblomme met ŉ sagte geur as bonus.